CELEX: 62010CA0301
Language: hu
Date: 2012-10-18 00:00:00
Title: C-301/10. sz. ügy: A Bíróság (első tanács) 2012. október 18-i ítélete — Európai Bizottság kontra Nagy-Britannia és Észak-Írország Egyesült Királysága (Tagállami kötelezettségszegés — Szennyezés és ártalmak — Települési szennyvizek kezelése — 91/271/EGK irányelv — 3., 4. és 10. cikk — I. melléklet, A. és B. pont)

8.12.2012   
            
            
               HU
            
            
               Az Európai Unió Hivatalos Lapja
            
            
               C 379/2
            
         A Bíróság (első tanács) 2012. október 18-i ítélete — Európai Bizottság kontra Nagy-Britannia és Észak-Írország Egyesült Királysága
   (C-301/10. sz. ügy) (1)
   
   (Tagállami kötelezettségszegés - Szennyezés és ártalmak - Települési szennyvizek kezelése - 91/271/EGK irányelv - 3., 4. és 10. cikk - I. melléklet, A. és B. pont)
   2012/C 379/02
   Az eljárás nyelve: angol
   
      Felek
   
   
      Felperes: Európai Bizottság (képviselők: S. Pardo Quintillán, A.-A. Gilly és A. Demeneix, meghatalmazottak)
   
      Alperesek: Nagy-Britannia és Észak-Írország Egyesült Királysága (képviselők: L. Seeboruth, meghatalmazott, segítői D. Anderson QC, S. Ford és B. McGurk barristers)
   
      Tárgy
   
   Tagállami kötelezettségszegés — A települési szennyvíz kezeléséről szóló, 1991. május 21-i 91/271/EGK tanácsi irányelv (HL L 135., 40. o.; magyar nyelvű különkiadás 15. fejezet, 2. kötet, 26. o.) 3. cikke (1) és (2) bekezdésének, 4. cikke (1) és (3) bekezdésének, 10. cikkének, valamint I. melléklete A. és B. pontjának megsértése — Több londoni agglomeráció (Whitburn, Beckton, Crossness és Mogden) települési szennyvize megfelelő kezelése biztosításának elmulasztása
   
      Rendelkező rész
   
   
               1.
            
            
               Az Egyesült Királyság, mivel nem biztosította:
               
                           —
                        
                        
                           a 15 000 lakosegyenértéknél nagyobb, sunderlandi (Whitburn), valamint londoni agglomeráció (becktoni és crossnessi gyűjtőrendszerek) települési szennyvizeinek a települési szennyvíz kezeléséről szóló, 1991. május 21-i 91/271/EGK tanácsi irányelv 3. cikkének (1) és (2) bekezdése, valamint I. mellékletének A. pontja szerinti, megfelelő összegyűjtését, és
                        
                     
                           —
                        
                        
                           a 15 000 lakosegyenértéknél nagyobb, londoni agglomeráció települési szennyvizeinek (becktoni, crossnessi és mogdeni szennyvíztisztító telepek) a 91/271 irányelv 4. cikkének (1) és (3) bekezdése, 10. cikke, valamint I. mellékletének B. pontja szerinti, megfelelő kezelését,
                        
                     nem teljesítette az ezen irányelvből eredő kötelezettségeit.
            
         
               2.
            
            
               A Bíróság az Egyesült Királyságot kötelezi a költségek viselésére.
            
         
      (1)  HL C 246., 2010.9.11.